CELEX: 52013PC0697
Language: hu
Date: 2013-10-09
Title: Javaslat A TANÁCS HATÁROZATA az Unió által az ENSZ Európai Gazdasági Bizottságának igazgatási bizottságában a gépjárművek újrafeldolgozhatóságára vonatkozó egységes rendelkezésekről szóló előírás-tervezet tekintetében képviselendő álláspontról

|
			
		
		
		52013PC0697
		
			Javaslat A TANÁCS HATÁROZATA az Unió által az ENSZ Európai Gazdasági Bizottságának igazgatási bizottságában a gépjárművek újrafeldolgozhatóságára vonatkozó egységes rendelkezésekről szóló előírás-tervezet tekintetében képviselendő álláspontról /* COM/2013/0697 final - 2013/0336 (NLE) */
			
				
		
		
			
			   	INDOKOLÁS
1.           A JAVASLAT HÁTTERE
·                        
A javaslat okai és céljai
Az ENSZ Európai Gazdasági Bizottsága
(ENSZ-EGB) nemzetközi szinten harmonizált követelményeket dolgoz ki, melyek
célja, hogy felszámolják az 1958. évi felülvizsgált megállapodásban részes
szerződő felek között a gépjárművekkel és az e
gépjárműveknél alkalmazott rendszerekkel folytatott kereskedelem
műszaki akadályait, valamint hogy biztosítsák, hogy az ilyen járművek
és rendszerek nagyfokú biztonságot nyújtsanak, és óvják a környezetet.
Az ENSZ-EGB a közelmúltban véglegesített egy,
a gépjárművek újrafeldolgozhatóságára vonatkozó egységes
rendelkezésekről szóló előírás-tervezetet. Az előírás-tervezet
célja, hogy egy sor olyan követelményt állapítson meg az elhasználódott gépjárművek,
valamint alkatrészeik és berendezéseik újrafeldolgozhatóságára,
újrafelhasználására és hasznosítására vonatkozóan, amelyek révén biztosítható
az erőforrások hatékony felhasználása és a környezet fokozott védelme.
E javaslat célja, hogy meghatározza a
gépjárművek újrafeldolgozhatóságára vonatkozó egységes
rendelkezésekről szóló ENSZ-EGB-előírástervezettel kapcsolatos uniós
álláspontot, valamint hogy rendelkezzen arról, hogy az Unió – amelyet a
Bizottság képvisel – megszavazza ezt a tervezetet.
·                        
Háttér-információk
A gépjárműveknek az
újrafelhasználhatóságukra, újrafeldolgozhatóságukra, valamint az alkatrészek,
berendezések és erőforrások hasznosíthatóságára tekintettel történő
típusjóváhagyására vonatkozó műszaki követelményeket az M1 és
N1 kategóriájú járművek vonatkozásában jelenleg a 2005/64/EK irányelv[1] határozza meg. Az irányelv a
2000/53/EK irányelvvel[2]
összhangban megfelelő rendelkezéseket állapít meg annak biztosítására,
hogy az M1 és N1 kategóriába tartozó, típusjóváhagyással rendelkező
gépjárművek csak akkor legyenek forgalomba hozhatók, ha a tömegükre
vetítve legalább 85 %-ban újrafelhasználhatók és/vagy újrafeldolgozhatók és a
tömegükre vetítve legalább 95 %-ban újrafelhasználhatók és/vagy hasznosíthatók.
A gépjárművek újrafeldolgozhatóságára
vonatkozó egységes rendelkezésekről szóló ENSZ-EGB-előírástervezet
elfogadása fontos előrelépést jelent majd a műszaki és piaci
harmonizáció és az esetleges kereskedelmi akadályok megszüntetése terén az
elhasználódott gépjárművekből származó alkatrészek, berendezések és
erőforrások újrafelhasználhatósága, újrafeldolgozhatósága és
hasznosíthatósága tekintetében, mivel szövege referenciaként szolgálhat az EU
tagállamai számára nemzeti jogszabályaik kidolgozásához.
Az Unió tehát megszavazza a gépjárművek
újrafeldolgozhatóságára vonatkozó egységes rendelkezésekről szóló
ENSZ-EGB-előírástervezetet annak érdekében, hogy létezzenek olyan
nemzetközi szintű közös harmonizált követelmények, amelyek megkönnyítik a
nemzetközi kereskedelmet. Ez lehetővé teszi az európai vállalatok számára,
hogy világszerte, azaz az 1958. évi felülvizsgált ENSZ-EGB-megállapodásban
részes szerződő felek országaiban elismert követelményeket
kövessenek.
·                        
Meglévő rendelkezések a javaslat által
érintett területen
Jelenleg uniós szinten a 2005/64/EK irányelv
szabályozza a gépjárművek újrafelhasználhatóságra,
újrafeldolgozhatóságra és hasznosíthatóságra tekintettel történő
típusjóváhagyására vonatkozó követelményeket. A 2005/64/EK irányelv a
2000/53/EK irányelven alapul, amely meghatározza az elhasználódott
járművekre vonatkozó műszaki követelményeket. E két uniós irányelv
adja az elhasználódott járművekre vonatkozó követelmények uniós
szintű harmonizációjának jogalapját. Jelenleg nem létezik olyan
ENSZ-EGB-előírás, amely nemzetközi szintű harmonizációt biztosítana.
·                        
Összhang az Unió egyéb szakpolitikáival és
célkitűzéseivel
A javaslat összhangban áll a 2005/64/EK
irányelv és a 2000/53/EK irányelv céljaival, ezért megfelel az EU egészségre,
biztonságra és környezetvédelemre vonatkozó céljainak, valamint az EU azon
céljának, hogy egész területén a környezetvédelem magas szintjét biztosítsa. A
javaslat összhangban áll továbbá a 2007/46/EK keretirányelvvel[3] és azzal a céllal, hogy a
gépjárművek típusjóváhagyására vonatkozó jogszabályok nemzetközi
harmonizációja terén haladást lehessen elérni. 
2.           AZ ÉRDEKELT FELEKKEL
FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
 ·                         Konzultáció az érdekelt felekkel 
 A javaslat kidolgozása során az Európai Bizottság tagja volt az ENSZ-EGB környezetszennyezéssel és energiaügyekkel foglalkozó munkacsoportjának (GRPE), amelyben az érdekelt felek és a tagállamok képviselői működtek együtt, és kétoldalú konzultációkat folytatott az érdekelt felekkel és érdekelt szervezetekkel. Az új előírások kidolgozása során a dokumentum kulcsfontosságú pontjaival a GRPE 63., 64. és 65. ülése foglalkozott. ·                         Hatásvizsgálat A gépjárművek újrafeldolgozhatóságára vonatkozó egységes rendelkezésekről szóló ENSZ-EGB-előírás rendelkezései teljességgel a 2005/64/EK irányelvben és a 2000/53/EK irányelvben meghatározott követelményeken és rendelkezéseken alapulnak, és a gépjárművek típusjóváhagyásáról szóló 2007/46/EK keretirányelv kiegészítéseként értelmezhetők. 
3.           A JAVASLAT JOGI ELEMEI
·                        
A javaslat összefoglalása
A javaslat lehetővé teszi a – Bizottság
által képviselt – Unió számára, hogy megszavazza az ENSZ-EGB-nek a
gépjárművek újrafeldolgozhatóságára vonatkozó egységes
rendelkezésekről szóló előírás-tervezetét.
·                        
Jogalap
Tekintettel a tanácsi határozat tárgyára és
tartalmára, az EUMSZ 114. cikke és 218. cikkének (9) bekezdése képezik a
jogalapot. A tanácsi határozat elfogadása céljából követendő eljárást a
97/836/EK tanácsi határozat 4. cikkének (2) bekezdése határozza meg.
·                        
A szubszidiaritás elve
A 2000/53/EK irányelv meghatározza az
elhasználódott járművek újrafeldolgozhatóságára, újrafelhasználhatóságára
és hasznosíthatóságára vonatkozó műszaki követelményeket. Emellett a
2005/64/EK irányelv meghatározza a gépjárművek
újrafelhasználhatóságra, újrafeldolgozhatóságra és hasznosíthatóságra
tekintettel történő típusjóváhagyására vonatkozó követelményeket, és a
tagállamokra bízza annak meghatározását, hogy milyen konkrét intézkedéseket
hoznak az említett követelmények teljesítése érdekében. E tekintetben a
gépjárművek újrafeldolgozhatóságának és az elhasználódott járművek
kezelésének lényeges szerepe lehet az egészségre, biztonságra és
környezetvédelemre vonatkozó uniós célok elérésében, és ezáltal megvalósulhat
az EU azon célkitűzése, hogy egész területén a környezetvédelem magas
szintjét biztosítsa.
A fentieket figyelembe véve, valamint a
szubszidiaritás elvének megfelelően helyénvaló, hogy az EU megszavazza a
gépjárművek újrafeldolgozhatóságára vonatkozó egységes
rendelkezésekről szóló ENSZ-EGB-előírástervezetet, egyúttal
tiszteletben tartva a tagállamoknak biztosított mozgásteret, amelyen belül
eldönthetik, hogy alkalmazzák-e nemzeti szinten az említett előírásokat
a gépjárművek újrafeldolgozhatóságukra tekintettel vagy más célból történő
kötelező típusjóváhagyására vonatkozóan. Az 1958. évi megállapodás
alapvető szabályai azonban – a tagállamok azon jogának sérelme nélkül,
hogy hatáskörükön belül döntéseket hozzanak – az EU egészére és minden egyes
tagállamra egyformán alkalmazandók. 
A javaslat ezért megfelel a szubszidiaritás
elvének.
·                        
Az arányosság elve
A javaslat megfelel az arányosság elvének,
mert a belső piac zavartalan működésének biztosítására irányuló
célkitűzések teljesítéséhez szükségesnél nagyobb mértékben nem avatkozik
be, ugyanakkor a környezet magas szintű védelmét garantálja.
·                        
A jogi aktus típusának megválasztása
Javasolt aktus: tanácsi határozat.
Az Európai Unió működéséről szóló
szerződés 218. cikkének (9) bekezdése értelmében a tanácsi
határozat alkalmazása helyénvaló.
4.           KÖLTSÉGVETÉSI HATÁSOK
A javaslatnak nincsenek az Unió költségvetését
érintő vonzatai.
2013/0336 (NLE)
Javaslat
A TANÁCS HATÁROZATA
az Unió által az ENSZ Európai Gazdasági
Bizottságának igazgatási bizottságában a gépjárművek
újrafeldolgozhatóságára vonatkozó egységes rendelkezésekről szóló
előírás-tervezet tekintetében képviselendő álláspontról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 114. cikkére,
összefüggésben 218. cikke (9) bekezdésével,
tekintettel az Európai Bizottság javaslatára,
mivel:
(1)       A 97/836/EK tanácsi
határozattal[4]
az Unió csatlakozott az ENSZ Európai Gazdasági Bizottságának (ENSZ-EGB) a
kerekes járművekre és az azokba szerelhető, illetve az azokon
használható berendezésekre és tartozékokra vonatkozó egységes műszaki
előírások elfogadásáról, valamint az ezen előírások alapján
kibocsátott jóváhagyások kölcsönös elismerésének feltételeiről szóló
megállapodásához (1958. évi felülvizsgált megállapodás).
(2)       A gépjárművek
újrafeldolgozhatóságára vonatkozó egységes rendelkezésekről szóló
ENSZ-EGB-előírástervezetben[5]
foglalt szabványosított követelmények célja, hogy felszámolják azokat a
műszaki akadályokat, amelyek az 1958. évi felülvizsgált megállapodásban
részes szerződő felek között az elhasználódott járművekkel
berendezéseik és alkatrészeik újrafeldolgozása, újrafelhasználása és hasznosítása
céljából folytatott kereskedelmet gátolják, és hogy biztosítsák, hogy e
rendszerek nagyfokú teljesítményt nyújtsanak és lehetővé tegyék a
környezet magas szintű végelmét.
(3)       Helyénvaló meghatározni az
említett ENSZ-EGB-előírástervezet elfogadásával kapcsolatban az 1958. évi
felülvizsgált megállapodás értelmében létrehozott igazgatási bizottságban az
Unió nevében képviselendő álláspontot,
A KÖVETKEZŐKÉPPEN HATÁROZOTT: 
Egyetlen cikk 
Az 1958. évi felülvizsgált megállapodás
értelmében létrehozott igazgatási bizottságban az Unió – melyet a Bizottság
képvisel – nevében képviselendő álláspont az, hogy a Bizottság a
gépjárművek újrafeldolgozhatóságára vonatkozó egységes
rendelkezésekről szóló, az ECE/TRANS/WP.29/2013/125. dokumentumban foglalt
ENSZ-EGB-előírástervezet mellett szavaz.
Kelt Brüsszelben, -án/-én.
                                                                       a
Tanács részéről
[1]               Az Európai Parlament és a Tanács 2005/64/EK
irányelve (2005. október 26.) a gépjárművek
újrafelhasználhatóságra, újrafeldolgozhatóságra és hasznosíthatóságra
tekintettel történő típusjóváhagyásáról és a 70/156/EGK tanácsi
irányelv módosításáról (HL L 310., 2005.11.25., 10. o.).
[2]               Az Európai Parlament és a Tanács 2000/53/EK irányelve
(2000. szeptember 18.) az elhasználódott járművekről
(HL L 269., 2000.10.21., 34. o.).
[3]               Az Európai Parlament és a Tanács 2007/46/EK irányelve
(2007. szeptember 5.) a gépjárművek és pótkocsijaik, valamint az ilyen
járművek rendszereinek, alkatrészeinek és önálló műszaki egységeinek
jóváhagyásáról (HL L 263., 2007.10.9., 1. o.).
[4]               HL L 346., 1997.12.17., 78. o.
[5]               Az ENSZ-EGB ECE TRANS/WP.29/2013/125. dokumentuma.